หนูได้มีเพศสัมพันธ์กับแฟนแล้วได้ปล่อยได้โดยไม่ตั้งใจ เลยไปซื้อยาคุมฉุกเฉินมากินภายใน1ชม. แล้วกินต่อในเวลา12ชม. พอผ่านไป5-6 วันประจำเดือนมาประมาน4 วัน แต่หนูได้ไปซื้อยาคุมแบบปกติมากินในวันที่2 ของรอบเดือน พอผ่านไปสักอาทิตย์นึงได้มีตกขาวหรือเลือดไหลกระปิดกระปรอยเป็นสีน้ำตาล มา4วันแล้ว หนูจะท้องไหมค่ะ แล้วเกิดจากอะไรค่ะ ช่วยตอบด้วยนะค้ะ
สวัสดีค่ะ การที่มีเพศสัมพันธ์ที่ไม่ได้ป้องกัน (Unprotected sex) โดยการใช้ยาคุม หรือถุงยางอนามัย ร่วมกับการที่มีการหลั่งน้ำอสุจิจากฝ่ายชายมายังช่องคลอดฝ่ายหญิง ถือว่าค่อนข้างเพิ่มโอกาสเสี่ยงในการตั้งครรภ์ได้ค่ะทั้งนี้ ถ้าเลือกใช้วิธีช่วยป้องกันการตั้งครรภ์ โดยการรับประทานยาคุมฉุกเฉิน (Emergency contraception)ยาคุมฉุกเฉินถือเป็นทางเลือกที่ดีในกรณีเช่นนี้ค่ะ และรับประทานได้อย่างถูกต้อง จะถือว่าประสิทธิภาพค่อนข้างดีค่ะ แต่ก็ยังถือว่าไม่ใช่ 100% แสดงว่าก็ยังมีโอกาสในการตั้งครรภ์ได้อยู่ค่ะ ซึ่งเท่าที่อธิบายเรื่องการรับประทานยาคุมฉุกเฉิน ถือว่ารับประทานได้ถูกต้องค่ะส่วนการที่มีเลือดออก ที่คิดว่าเป็นประจำเดือน ก่อนอื่นต้องมั่นใจจริงๆก่อนค่ะว่า เป็นประจำเดือนจริงๆ นั่นคือ มาตรงตามรอบที่ควรจะเป็น จำนวนวันเท่าเดิม ปริมาณเลือดลักษณะเหมือนเดิม การปวดท้องน้อย เหมือนเดิม แสดงว่าน่าจะใช่ประจำเดือนจริงๆ เช่นนี้ โอกาสการตั้งครรภ์น่าจะต่ำเเล้วค่ะ เเต่ถ้าไม่ตรงวันที่ควรจะเป็น ต้องระวังว่าอาจจะเป็นเลือดที่ออกจากการที่ได้รับฮอร์โมนจากยาคุมฉุกเฉิน ซึ่งเป็นฮอร์โมนในปริมาณที่สูง และอาจทำให้เกิดเลือดออกผิดปกติได้ ทั้งเลือดออกปริมาณมาก เลือดออกกระปริบกระปรอยดังนั้นถ้ายังไม่ใช่รอบเดือน เเล้วรับประทานยาคุมกำเนิดแบบทั่วไป อาจทำให้มีเลือดออกผิดปกติตามมาได้ หรือยังไม่แน่ใจเรื่องการตั้งครรภ์ที่ยังถือว่ามีความเสี่ยงอยู่หรือ การที่เริ่มรับประทานยาคุมกำเนิดแบบทั่วไป การใช้งานใน 1-3 แผงแรก อาจมีได้บ้างค่ะ ที่อาจมีเลือดออกกระปริบกระปรอบได้บ้างอยู่เเล้ว ดังนั้น ส่วนมากอาจแนะนำให้สังเกตอาการ แต่ถ้าเลือดออกนานติดต่อกันอาจมาพบเเพทย์เพื่อให้ยาห้ามเลือดหรือลดปริมาณเลือดค่ะทั้งนี้ ตามที่กล่าวไป ถ้าไม่ใช่ประจำเดือนจริง ต้องระวังการตั้งครรภ์ ซึ่งสามารถลองตรวจปัสสาวะเพื่อดูว่าไม่น่ามีการตั้งครรภ์ได้ นับจากวันที่มีเพศสัมพันธ์ไป 3-4 สัปดาห์ค่ะ